Baráti társaságok

A mesében a tigris barátai a rókák, sasok, medvék és vércsék, az őz barátai a nyulak, tengerimalacok, ugróegerek. Mit gondolsz, miért?

Neked kik a barátaid, kikkel érzed jól magad? Meg tudod fogalmazni, hogy miért?

Ha vannak olyanok az osztályban, iskolában, akikkel nem szívesen barátkozol (ne nevezd meg őket!), meg tudod fogalmazni, hogy miért nem?

El tudod képzelni, hogy valami varázsszer hatására egy napra átváltozol, és olyanokkal barátkozol, akikkel egyébként nem? Mit gondolsz, hogyan éreznéd magad? Szívesen kipróbálnád?

Látsz összefüggést Soma apjának viselkedése és a tigriskölyök viselkedése között?

Tudod, mit jelent a bullying (megfélemlítés) kifejezés? Szerinted ez minden esetben fizikai erőszakot jelent?

Mit gondolsz, azok a gyerekek, akik másokat bántanak, így születtek vagy valakitől tanulják ezt a viselkedést?

Szerinted kell-e és ha igen, hogyan lehetne segíteni azoknak a gyerekeknek, akik másokat bántanak?

Előfordult már, hogy bántott valaki? Kértél valakitől segítséget?

Előfordult már, hogy láttad, hogy egy társadat bántotta valaki? Segítettél rajta?

Előfordult már, hogy te bántottál valakit? Hogyan érezted magad közben és utána?